


Metodický list – To najlepšie, čo máme doma

Téma: PÔVOD POTRAVÍN – PREČO KONZUMOVAŤ SLOVENSKÉ POTRAVINY

Cieľ, zameranie aktivity: Cieľom tejto aktivity je poukázať na Značku kvality SK, ktorá garantuje kvalitu a bezpečnosť slovenských výrobkov. Naučiť žiakov, aké požiadavky musia výrobky spĺňať, aby túto značku dostali. Využili sme pracovný list s textom podporujúci rozvoj čitateľskej gramotnosti. 

Vyučovací predmet: 
· slovenský jazyk
· biológia

Ročník: Vhodné pre žiakov II. stupňa. 
Pomôcky:pracovný list

Príprava:Žiaci nadobudnú teoretické poznatky po prečítaní úvodného textu. Pracovný list má podobu monitoru - o jeho vypĺňaní žiaci už praktické poznatky nadobudli. 

[bookmark: _GoBack]Postup, realizácia:
1) Rozdať pracovné listy.
2) Prečítať si úvodný text.
3) Na základe prečítaného textu žiaci vypracujú úlohy 1 až 5.
Správne odpovede: 1B, 2D, 3B, 4D, 5D

Zhrnutie: Žiaci sa zdokonaľujú v čitateľskej gramotnosti. Popri rozvoji tejto kompetencie si overujú gramatické pravidlá slovenského jazyka, ale aj zároveň nadobudli vedomosti o udelení Značky kvality SK.

Prílohy: Pracovný list 
[image: http://www.oblatkymalec.sk/sites/default/files/znacka_gold.png][image: http://rno.sk/wp-content/uploads/sites/11/2014/09/znacka_sk.jpg]Značka kvality SK - to najlepšie, čo doma máme!
...domáce chutí najlepšie ...
Značka kvality SK podporuje spotrebu kvalitných domácich potravín už od roku 2004. V súčasnosti má Značka kvality SK viac ako 700 slovenských výrobkov od 96 výrobcov. Garantom Značky kvality SK je Ministerstvo pôdohospodárstva a rozvoja vidieka Slovenskej republiky. Kvalitu a bezpečnosť výrobkov s touto značkou pravidelnej kontroluje Štátna veterinárna a potravinová správa SR. Značka kvality SK je zárukou kvality a pôvodu, pretože takto označená potravina:
· spĺňa požiadavky ustanovené príslušnými právnymi predpismi potravinového práva
· obsahuje najmenej 75% surovín zo slovenskej produkcie
· je vyrobená na území Slovenskej republiky
Potraviny v nadštandardnej kvalite sú označené Značkou kvality SK GOLD.

1. Označte nepravdivé tvrdenie:
a) Ministerstvo pôdohospodárstva a rozvoja vidieka Slovenskej republiky je grantom Značky kvality SK
b) kvalitu a bezpečnosť výrobkov so Značkou kvality SK pravidelne kontroluje Štátna veterinárna správa
c) potraviny v nadštandardnej kvalite sú označené Značkou kvality SK GOLD

2. V ktorej možnosti je pravopisne správne napísané slovné spojenie, z ktorého vznikla iniciálová skratka SR?
a) slovenská republika		c) slovenská Republika
b) Slovenská Republika 		d) Slovenská republika	

3. V ktorej možnosti je slovo správne rozdelené na slabiky?
a) pô - do - hosp - od - ár - s - tva		c) vid - ie - ka
b) ve - te - ri - nár - na 		d) po - tra - vin - ov - á

4. Z ukážky vyplýva, že:
a) Značka kvality SK podporuje spotrebu kvalitných zahraničných potravín
b) Značku kvality SK má v súčasnosti viac ako 700 slovenských výrobkov od 69 výrobcov
c) takto označená potravina obsahuje najviac 75% surovín zo slovenskej produkcie
d) takto označená potravina spĺňa požiadavky ustanovené príslušnými právnymi predpismi 

5. V ukážke sa vyskytujú:
a) štyri radové určité číslovky	
b) dve určité základné a dve neurčité základné číslovky
c) dve určité základné a dve neurčité radové číslovky 
d) iba základné určité číslovky

